 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ሰለስተ ወጻኢ ተቓወምቲ ሰልፍታት ትግራይ ባንዳታት እዮም በዓልቲ መዚ ትግራይ 29 ሰነ 2020 ምንጪ ስእሊ, Tigray TV ምክትል ሓላፊት ቢሮ ጉዳይ ደቂ ኣንስትዮ ትግራይ ወይዘሮ ኣለማት ኣማረ ሎሚ መዓልቲ ኣብ ቴሌቪዥን ትግራይ ቀሪባ ኣብ ትግራይ ንዝንቀሳቐሱ ውድባት ተቓውሞ ንገሊኦም ጽግዕተኛታት ንገሊኦም ከባብያውያን ንገሊኦም ድማ ባንዳታት ክትብል ድሕሪ ምግላጻ ንብዙሓት ኣቖጢዑ ውዒሉ ብፍላይ ኣብ ማሕበራዊ መራኸቢ ብዙሓት ነታ በዓልቲ መዝን ንቴሌቪዥን ትግራይን ነቒፎም እታ ሓላፊት ምስ ኣሰናዳኢን ኣቕራብን እቲ መደብ ዮውሃንስ ብርሃነ ኣብ ዝነበራ ጻንሒት በቲ ጋዜጠኛ እናተሓገዘት ብፍላይ ድማ ካብ ባይቶና ዓባይ ትግራይ ሳልሳይ ወያነን ውድብ ናጽነት ትግራይን ወጻኢ ዘለዉ ኣብቲ ክልል ዝንቀሳቐሱ ኩሎም ተቓወምቲ ውድባት ባንዳታት እዮም ክትብል ተዛሪባ ህወሓት ተመሪፁምበር ለሚኑ ዝመፅአ ውድብ ኣይኮነን ዶክተር ሰለሞን ኪዳነ ህወሓት ካብቲ ሰይጣን ደርጊ ነጻ ስለዘውጸአና ጥራሕ የመስግኖ 12 ውድባት ተጫጪሖም ኣለዉ ምስበለት ኮነ ተባሂሉ ንህወሓት ንምውዳቕ ብውድብ ብልጽግና ኣብ ቁጽጽር ኣትዩሎ ዝበለቶ ቦርድ መረጻ ኢትዮጵያ ዝኾነ ሕጋዊነት ከየማልኡ ግዝያዊ ሰርቲፊኬት ዝሃቦምን ብገንዘብ እናተመወሉን ዝንቀሳቐሱ እዮም ኢላቶም ንሳልሳይ ወያነ ትግራይ ድማ ነቲ ታሪኻዊ ኣክሱምን ሽረን ከባቢ ኣግሊሉ ወርዒ ምላሽ ኢሉ ዝንቀሳቐስ ከባብያዊ ውድብ ክትብል ከሲሳቶ እቲ ውድብ ኣበየናይ መግለጺኡ ከምኡ ዓይነት መግለጺ ከምዝሃበ ዝፍለጥ ነገር የለን ንሳውን ካብ ምኽሳስ ወጻኢ ዝኾነ መረጋገጺ ኣየቕረበትን እቲ ውድብ ኣብ ብሄራዊ ረብሓታት ትግራይ ኣሽኪሉ ዝንቀሳቐስ ውድብ ምዃኑ እዩ ዝገልጽ ንውድብ ዓሲምባ ድማ ተረፍ መረፍ ኢህኣፓ ኢላቶ እቶም ዝተረፉ ድማ እዚ ዝበሃል መርገጺ ኮነ ፖሊሲ ዘይብሎም ብቕርሕንትን ቂምን ዝተኣኻኸቡ ክትብል ከሲሳቶም ባንዳነት ብኸመይ እያ ገሊጻቶ? 